Sharon Donnery

Sharon Donnery er en irsk økonom, som siden 1. mars 2016 har vært visesentralbanksjef for Irlands sentralbank (Central Bank of Ireland).Irlands sentralbank - Our Senior Team, besøkt 10. mai 2016.

Hun er den første kvinnelige visesentralbanksjefen i bankens historie.Reuters - Irish central bank appoints Sharon Donnery as first female deputy governor (arkivert), besøkt 10. mai 2016. 

Utdanning
Donnery har en Bachelor of Arts (BA) i samfunnsøkonomi og politikk fra University College Dublin, og en mastergrad (MA) i samfunnsøkonomi fra samme universitet.Irlands sentralbank - Our Senior Team (arkivert), besøkt 11. mai 2016. 

Yrkeskarriere
Hun begynte å jobbe i sentralbanken i 1996, og har hatt ulike roller. Hun begynte som økonom i avdelingen for pengepolitikk (Monetary Policy Division), og har bl.a. ledet avdelingen for forbrukerinformasjon (Head of Consumer Information) og avdelingen for forbrukerbeskyttelse (Head of Consumer Protection). Hun har representert sentralbanken i European Banking Authority, Den europeiske sentralbanken og Europakommisjonen, og har bl.a. vært styreformann i European Banking Authority sin gruppe for forbrukerbeskyttelse fra gruppens etablering i 2011 til 2013. 

Hun ble direktør med ansvaret for finansnæringen i mars 2014. Tidligere visesentralbanksjef Stefan Gerlach gikk av i desember 2015, og Donnery ble utnevnt som ny visesentralbanksjef i januar 2016, med tiltredelse 1. mars. 

Referanser

Eksterne lenker
 Irlands sentralbank – Our Senior Team 

Kategori:Sentralbanksjefer
Kategori:Irske økonomer